Kommunerne i I sikre hænder har vist, at medicineringsfejl, der kræver lægekontakt, kan udryddes. Målet har været at opnå 300 dage uden medicineringsfejl, der kræver kontakt til læge. Ved afslutningen af I sikre hænder 1 havde 5 enheder opnået det mål, og ved afslutningen af I sikre hænder 2 havde 9 enheder opnået det mål. En enkelt enhed var endda nået helt op på 700 dage uden medicineringsfejl, der krævede lægekontakt, inden for projektperioden. Rigtig mange enheder i I sikre hænder 3 opnåede 100, 200, 300 og 400 dage uden medicineringsfejl inden for projektperioden. Flere deltagende kommuner har opnået 500 dage og 600 dage uden medicineringsfejl efter projektperiodens udløb. Et enkelt sted er de oppe på lidt over 4 år med kun 11 medicineringsfejl, der kræver lægekontakt.